CELEX: 32011D0798
Language: da
Date: 2011-11-30 00:00:00
Title: 2011/798/EU: Kommissionens gennemførelsesafgørelse af 30. november 2011 om EU-tilskud til aktioner af hastende karakter til bekæmpelse af aviær influenza i Spanien i 2009 (meddelt under nummer K(2011) 8721)

3.12.2011   
            
            
               DA
            
            
               Den Europæiske Unions Tidende
            
            
               L 320/45
            
         KOMMISSIONENS GENNEMFØRELSESAFGØRELSE
   af 30. november 2011
   om EU-tilskud til aktioner af hastende karakter til bekæmpelse af aviær influenza i Spanien i 2009
   (meddelt under nummer K(2011) 8721)
   (Kun den spanske udgave er autentisk)
   (2011/798/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 4, og
   ud fra følgende betragtninger:
   
               (1)
            
            
               I henhold til artikel 75 i finansforordningen og artikel 90, stk. 1, i gennemførelsesbestemmelserne skal der forud for indgåelsen af en forpligtelse til at afholde en udgift over Unionens budget foreligge en finansieringsafgørelse, som angiver de vigtigste elementer i den foranstaltning, der medfører en udgift, og som er vedtaget af institutionen eller de myndigheder, som denne har bemyndiget.
            
         
               (2)
            
            
               Ved beslutning 2009/470/EF er der fastsat procedurer vedrørende EU-tilskud til specifikke veterinærforanstaltninger, herunder aktioner af hastende karakter. Unionen skal, for at få udryddet aviær influenza hurtigst muligt, yde et finansielt tilskud til medlemsstaternes støtteberettigede udgifter. I artikel 4, stk. 3, første og andet led, i nævnte beslutning fastsættes det, hvilken procentdel af medlemsstaternes udgifter EU-tilskuddet kan udgøre.
            
         
               (3)
            
            
               Artikel 3 i Kommissionens forordning (EF) nr. 349/2005 af 28. februar 2005 om reglerne om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (2) indeholder bestemmelser om, hvilke udgifter Unionen kan yde finansielt tilskud til.
            
         
               (4)
            
            
               Ved Kommissionens afgørelse 2010/148/EU af 5. marts 2010 om EU-tilskud til aktioner af hastende karakter til bekæmpelse af aviær influenza i Tjekkiet, Tyskland, Spanien, Frankrig og Italien i 2009 (3) blev der ydet EU-tilskud til hasteforanstaltninger til bekæmpelse af aviær influenza i bl.a. Spanien i 2009.
            
         
               (5)
            
            
               Den 3. maj 2010 indsendte de spanske myndigheder en officiel anmodning om godtgørelse i henhold til artikel 7, stk. 1 og 2, i forordning (EF) nr. 349/2005.
            
         
               (6)
            
            
               Det er i henhold til artikel 7 i forordning (EF) nr. 349/2005 en forudsætning for udbetaling af EU-tilskuddet, at de planlagte aktioner reelt er blevet gennemført, og at myndighederne har leveret alle de nødvendige oplysninger inden for de fastsatte tidsfrister.
            
         
               (7)
            
            
               En revision foretaget af Kommissionens tjenestegrene i henhold til artikel 10 i forordning (EF) nr. 349/2005 viste nogle finansielle fejl, der dog var af mindre omfang.
            
         
               (8)
            
            
               Spanien har således hidtil opfyldt alle sine tekniske og administrative forpligtelser i henhold til artikel 3, stk. 4, i beslutning 2009/470/EF og artikel 7 i forordning (EF) nr. 349/2005.
            
         
               (9)
            
            
               På baggrund af ovenstående bør første rate af EU-tilskuddet til Spanien til dækning af de støtteberettigede udgifter til udryddelse af aviær influenza i 2009 nu fastsættes.
            
         
               (10)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Der udbetales en første rate på 500 000 EUR af EU-tilskuddet til Spanien.
   Artikel 2
   Denne afgørelse, der udgør en finansieringsafgørelse i overensstemmelse med artikel 75 i finansforordningen, er rettet til Kongeriget Spanien.
   
      Udfærdiget i Bruxelles, den 30. november 2011.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EUT L 155 af 18.6.2009, s. 30.
   
      (2)  EUT L 55 af 1.3.2005, s. 12.
   
      (3)  EUT L 60 af 10.3.2010, s. 22.